Аудандық білім

беру ұйымдарының үздік педагогтары

 Ауданның білім беру бөлімінің жұмыс жоспарына сәйкес 2022 жылғы қыркүйек айында https://teachercontest.iac.kz веб-порталы арқылы «Үздік педагог» сайысының аудандық кезеңіне 10 педагог қатысты.

 Ережеге сәйкес педагогтер аталған порталға сілтеме арқылы тіркеліп, өтінім жасап, сауалнамаға қатысты; келесі кезеңде ұстаздар өзінің педагогикалық еңбек жолында жеткен жетістіктерін куәландыратын құжаттар жинағы -портфолио толтырды; ашық сабақтан бейне үзінділер жүктеді, сонымен қатар өзінің озық іс-тәжірибесін көрсететін шеберлік сыныбы көрініс тапқан бейне жазбаны жүктеді.

 Білім беру бөлімінің басшысының бұйрығымен тағайындалған қазылар алқасы сайысқа қатысушылардың жұмыстарын аталған портал арқылы онлайн форматта бағалады. Сайыстың барлық кезеңдері бүгінгі күннің талабына сай электронды форматта жүзеге асырылды.

 Қазылардың шешімдеріне сәйкес Кемеңгер орта мектебінің бастауыш сынып мұғалімі Ардақ Аманкуловна Мухаметалина, Мичурин жалпы орта білім беру мектебінің география пән мұғаілімі Шуғыла Алихановна Сулейменова, Преснов жалпы орта білім беру мектебінің информатика пән мұғалімі Анна Владимировна Лучкина 2022 жылғы сайыстың аудандық кезеңінде «Үздік педагог» атағына ие болды.